Azərbaycan Respublikasının Prezidenti yanında Ali Attestasiya Komissiyası Rəyasət Heyətinin 29 oktyabr 2019-cu il tarixli qərarı ilə təsdiq edilmiş, 7 may 2021-ci il tarixli qərarı ilə əlavə və dəyişiliklər edilmişdir.

**DİSSERTASİYANIN TƏRTİBİ**

# Q A Y D A S I

1. **Ümumi müddəalar**
   1. “Dissertasiyanın tərtibi Qaydası” (bundan sonra - Qayda) Azərbaycan Respublikası Prezidentinin 2019-cu il 11 iyun tarixli 728 nömrəli Fərmanı ilə təsdiq edilmiş “Elmi dərəcələr verilməsi qaydası haqqında Əsasnamə”nin 3.13-cü bəndinə uyğun hazırlanmışdır.
   2. Dissertasiyanın mətni A4 formatında, səhifədə soldan – 30 mm, sağdan – 10 mm, yuxarı və aşağıdan – 20 mm boş sahə saxlanılmaqla, Azərbaycan dilində latın, rus dilində kiril və ingilis dilində ingilis (ABŞ) əlifbası, “Times New Roman” 14 şrifti ilə 1,5 sətirarası intervalla qara rənglə yazılır.
   3. Dissertasiyanın struktur bölmələrinin adları böyük hərflərlə, tünd qara rənglə yazılır.
   4. Dissertasiyada şəkillər, cədvəllər, qrafiklər rəngli, A3 (297 mm x 420 mm) formatında verilə bilər və hər bir A3 formatlı səhifə bir səhifə kimi qəbul edilir.
   5. Dissertasiyanın titul səhifəsi nömrələnmir, növbəti səhifəsi “2” rəqəmindən başlayaraq, digər bütün səhifələri (dissertasiyanın struktur bölmələri, o cümlədən istifadə olunmuş ədəbiyyat siyahısı, əlavələr) ərəb rəqəmləri ilə ardıcıl nömrələnir.
   6. Dissertasiya səhifələrinin sıra nömrəsi hər bir səhifənin aşağı hissəsində, boş sahənin sağında yazılır.
   7. Dissertasiya çoxcildli olduqda hər bir cildin ayrıca titul səhifəsi olmalı və digər səhifələri bu Qaydanın 1.5-ci bəndinin tələblərinə uyğun nömrələnməlidir.
   8. Fəlsəfə doktoru dissertasiyası A4 formatında, həcmi iki yüz – iki yüz qırx min işarə (mətndəki boşluqlar və şəkillər, cədvəllər, qrafiklər, əlavələr və ədəbiyyat siyahısı istisna edilməklə), elmlər doktoru dissertasiyası A4 formatında, həcmi dörd yüz – dörd yüz qırx min işarə (mətndəki boşluqlar və şəkillər, cədvəllər, qrafiklər, əlavələr və ədəbiyyat siyahısı istisna edilməklə) olmalıdır. Humanitar elmlər üzrə dissertasiyanın həcmi iyirmi faizədək artıq, dəqiq və təbiət elmləri üzrə iyirmi faizədək az ola bilər.
   9. Dissertasiyanın bir səhifəsində yazılan işarələrin sayını kompüter vasitəsilə dəqiq müəyyən etmək mümkün olmadıqda, bir səhifədə yazılan mətn iki min işarəyə bərabər tutulur.
   10. Dissertasiyada istifadə edilən iqtibaslar (sitatlar) dırnaq işarəsindən istifadə edilməklə kursivlə verilir.
   11. Dissertasiyanın yazılışı zamanı iddiaçı istifadə etdiyi materialların mənbələrinə və müəlliflərinə mütləq istinad etməlidir. Mətndəki istinaddan sonra kvadrat mötərizədə əsərin ədəbiyyat siyahısındakı nömrəsi, cild (çoxcildli əsərlər üçün) və müvafiq səhifə(lər) verilir. Məsələn, [54, s.162], [155, c.2, s.82-83], [54, s.162; s.23], və s.
   12. Dissertasiyanın mətnində iddiaçı tərəfindən alınmış hər bir nəticənin onun hansı əsərində çap olunduğuna dair istinad verilməsi tövsiyə olunur.
   13. Dissertasiyanın mətni 80 qr/m2 A4 (210 mm x 297 mm) formatında ağ kağızın bir üzündə çap edilir.
   14. Dissertasiyanın mətnindəki bütün məlumatlar aydın görünməlidir.
   15. Dissertasiya işi tikilir və qalın üz qabığında təqdim edilir.

# Dissertasiyanın strukturu

Dissertasiya tərtib edilərkən onun strukturunda aşağıdakı ardıcıllıq gözlənilməlidir:

* Titul səhifəsi;
* Mündəricat;
* Giriş;
* Dissertasiyanın əsas məzmunu (fəsil, paraqraf, bənd);
* Nəticə;
* İstifadə edilmiş ədəbiyyat siyahısı;
* Əlavələr;
* İxtisarların və şərti işarələrin siyahısı (dissertasiyada olduqda).

# Titul səhifəsi

Dissertasiyanın titul səhifəsi “Dissertasiya şuralarının yaradılması və fəaliyyətinin təşkili barədə Təlimat”ın əlavələrinə (Əlavə 1.3 və Əlavə 1.3.1) uyğun tərtib edilir.

# Mündəricat

* + 1. Mündəricatda “Mündəricat” sözü başlıq kimi göstərilir və nömrələnmir.
    2. Mündəricatda dissertasiyanın struktur bölmələrinin adları və onların başlanğıc səhifəsinin nömrələri əks olunur.
    3. Çoxcildli dissertasiyalarda mündəricat birinci cilddə verilir.
    4. Dissertasiyanın struktur bölmələrinin mündəricatdakı adları ilə mətndəki adları eyni olmalıdır.

# Giriş

* + 1. Girişdə “Giriş” sözü başlıq kimi göstərilir və nömrələnmir.
    2. Dissertasiyanın girişində aşağıda qeyd olunan yarımbaşlıqlar tünd qara rənglə yazılmalı və abzasdan başlanmalıdır:
* Mövzunun aktuallığı və işlənmə dərəcəsi;
* Tədqiqatın obyekti və predmeti;
* Tədqiqatın məqsəd və vəzifələri;
* Tədqiqat metodları;
* Müdafiəyə çıxarılan əsas müddəalar;
* Tədqiqatın elmi yeniliyi;
* Tədqiqatın nəzəri və praktiki əhəmiyyəti;
* Aprobasiyası və tətbiqi;
* Dissertasiya işinin yerinə yetirildiyi təşkilatın adı;
* Dissertasiyanın struktur bölmələrinin ayrılıqda həcmi qeyd olunmaqla dissertasiyanın işarə ilə ümumi həcmi.

# Dissertasiyanın əsas məzmunu (fəsil, paraqraf, bənd)

* + 1. Dissertasiyanın əsas məzmunu fəsillərə və paraqraflara bölünür. Dissertasi- yanın paraqrafları bəndlərə də bölünə bilər.
    2. Dissertasiyanın hər bir fəsli rum rəqəmi ilə nömrələnir. Məsələn, I Fəsil; II Fəsil və s.
    3. Dissertasiyanın fəsilləri yeni səhifədən başlanmalıdır.
    4. Fəsillər daxilində paraqraflar ardıcıl olaraq ərəb rəqəmləri ilə nömrələnir. Paraqrafın nömrəsi bir-birindən nöqtə ilə ayrılan fəslin və paraqrafın nömrəsindən ibarətdir. Nömrənin sonunda nöqtə işarəsi qoyulur. Məsələn, 2.5. – yəni ikinci fəslin beşinci paraqrafı.
    5. Paraqraf daxilində bəndlər olduqda onlar ardıcıl olaraq ərəb rəqəmləri ilə nömrələnir. Bəndin nömrəsi bir-birindən nöqtə ilə ayrılan fəslin, paraqafın və bəndin nömrəsindən ibarətdir. Nömrənin sonunda nöqtə işarəsi qoyulur. Məsələn,

2.5.1. – yəni ikinci fəslin beşinci paraqrafının birinci bəndi.

* + 1. Fəsillərin adları mətndən üç intervalla, paraqraf adları isə mətndən iki intervalla ayrılır.
    2. Fəsillərin adları mətnə simmetrik şəkildə, böyük hərflərlə, tünd qara rənglə, paraqrafların adları isə abzasdan sətri hərflərlə (birinci hərf istisna olmaqla) tünd qara rənglə yazılmalıdır.
    3. Fəsillərin adlarının yazılışında sözlərin hecalara bölünərək sətirdən-sətrə keçirilməsinə yol verilmir. Fəsil və paraqrafların adlarının altından xətt çəkilmir və sonunda nöqtə qoyulmur.
    4. Fəsil və paraqrafların adları iki və ya daha çox сümlədən ibarət olduqda, onların arasında nöqtə qoyulur.

# Nəticə

* + 1. Nəticədə “Nəticə” sözü başlıq kimi göstərilir və nömrələnmir.
    2. Nəticədə əsas elmi yeniliklər göstərilməklə onların əhəmiyyəti əsaslandırılmalıdır.
    3. Tətbiqi əhəmiyyəti olan dissertasiyada iddiaçının əldə etdiyi elmi nəticələrin praktikada tətbiqi barədə məlumat, nəzəri əhəmiyyəti olan dissertasiyada isə elmi nəticələrdən istifadə ilə əlaqədar tövsiyələr göstərilməlidir.

# İstifadə edilmiş ədəbiyyat siyahısı

* + 1. İstifadə edilmiş ədəbiyyat siyahısında “İstifadə edilmiş ədəbiyyat siyahısı” sözləri başlıq kimi göstərilir və nömrələnmir.
    2. İstifadə edilmiş ədəbiyyat siyahısında əvvəlcə Azərbaycan dilində, sonra isə türk, rus, ingilis, fransız, alman, ərəb və s. dillərdə olan mənbələr hər bir dilə uyğun əlifba sırası ilə düzülür və ardıcıl olaraq nömrələnir.
    3. İstifadə edilmiş ədəbiyyat siyahısında, əsasən son 10 ildə nəşr edilmiş ədəbiyyatlar öz əksini tapmalıdır.
    4. Biblioqrafik məlumatlar əlifba sırası ilə müəllifin soyadı, adı, atasının adı və ya nəşrin adı ilə verilir.
    5. Dissertasiyada istifadə olunan mənbələrin biblioqrafik təsvirində aşağıdakı şərti işarələrdən istifadə edilir:

. nöqtə

, vergül

* defis

– tire

: qoşa nöqtə

/ çəpəki xətt

// qoşa çəpəki xətt ( ) mötərizə

[ ] kvadrat mötərizə

* + 1. İstifadə edilmiş ədəbiyyat siyahısında ədəbiyyatın biblioqrafik təsviri bu Qaydaya Əlavə 4.1 ilə nəzərdə tutulan nümunələrə uyğun tərtib edilir.

# Əlavələr

* + 1. Əlavələrdə “Əlavələr” sözü başlıq kimi göstərilir və nömrələnmir.
    2. Əlavələr ümumi işin davamı kimi səhifələnməlidir.
    3. Əlavələr müstəqil cild şəklində də verilə bilər. Əlavələr müstəqil cild olduqda titul səhifəsi olmalı və ayrıca nömrələnməlidir.
    4. Əlavələr “Times New Roman” 12 şrifti ilə 1,0 sətirarası intervalla yazılır.
    5. Dissertasiyanın mətnində bütün əlavələrə istinad edilməlidir.

# Şəkillər

* + 1. Şəkillər dissertasiyanın mətnində ilk dəfə istinad edilən yerdə, növbəti səhifədə və ya əlavələrdə verilə bilər.
    2. Şəkillər elə yerləşdirilməlidir ki, dissertasiyanı döndərmədən və ya saat əqrəbi istiqamətində döndərdikdə onlara rahat baxmaq mümkün olsun.
    3. Dissertasiyada şəkillər ardıcıl nömrələnir.
    4. Dissertasiyada bir şəkil olduqda, o nömrələnmir, “Şəkil” sözü və şəklin adı yazılır.
    5. “Şəkil” sözü, onun nömrəsi və adı şəklin altında yazılır. “Şəkil” sözü və şəklin adı sətri hərflərlə (birinci hərf istisna olmaqla), tünd qara rənglə yazılır və altından xətt çəkilmir. Şəkillərin nömrəsi bir-birindən nöqtə ilə ayrılan fəslin, paraqrafın və şəklin ardıcıl nömrələrindən ibarətdir. Məsələn, Şəkil 1.2.3 – yəni, birinci fəslin ikinci paraqrafının üçüncü şəkli.
    6. Dissertasiyaya daxil edilən şəkillər keyfiyyətli olmalıdır.
    7. Dissertasiyada kompüter qrafikası ilə yerinə yetirilmiş şəkillərdən və orijinal fotolardan istifadə etmək olar.
    8. A4 formatından kiçik olan fotolar standart ağ vərəqə yapışdırılmalıdır.
    9. Qeyri-standart ölçülü şəkillər qatlandıqdan sonra А4 formatına uyğun olmalıdır.
    10. Dissertasiyanın mətnində olan şəkillərin hər birinə istinad edilir.

# Cədvəllər

* + 1. Cədvəllər dissertasiyanın mətnində ilk dəfə istinad edilən yerdə, növbəti səhifədə və ya əlavələrdə verilə bilər.
    2. Cədvəllər elə yerləşdirilməlidir ki, dissertasiyanı döndərmədən və ya saat əqrəbi istiqamətində döndərdikdən sonra onları rahat oxumaq mümkün olsun.
    3. Dissertasiyada cədvəllər ardıcıl nömrələnir.
    4. Dissertasiyada bir cədvəl olduqda, o nömrələnmir, “Cədvəl” sözü və cədvəlin adı yazılır.
    5. “Cədvəl” sözü, onun nömrəsi və adı cədvəlin üstündə sağ küncdə yazılır. “Cədvəl” sözü və cədvəlin adı sətri hərflərlə (birinci hərf istisna olmaqla), tünd qara rənglə yazılır və altından xətt çəkilmir. Cədvəlin nömrəsi bir-birindən nöqtə ilə ayrılan fəslin, paraqrafın və cədvəlin ardıcıl nömrələrindən ibarətdir. Məsələn, Cədvəl 1.2.3 – yəni, birinci fəslin ikinci paraqrafının üçüncü cədvəli.
    6. Cədvəl iki və daha çox səhifədə yerləşdikdə, “Cədvəl” sözü, onun nömrəsi və adı cədvəlin üstündə yuxarı sağ hissədə bir dəfə göstərilir. Cədvəlin qalan hissələrinin müvafiq yerlərində “ardı” sözü yazılır. Dissertasiyada bir neçə cədvəl olduqda “ardı” sözünün qarşısında “Cədvəl” sözü, onun nömrəsi qeyd edilir. Məsələn, Cədvəl 1.2.3-ün ardı.
    7. Sətirlərin və sütunların sayı çox olan cədvəlləri hissələrə bölüb bir neçə səhifədə yerləşdirdikdə sətirlərdəki bütövlük gözlənilməlidir.
    8. Dissertasiyanın mətnində olan cədvəllərin hər birinə istinad edilir.

# Qrafiklər

* + 1. Qrafiklər dissertasiyanın mətnində ilk dəfə istinad edilən yerdə, növbəti səhifədə və ya əlavələrdə verilə bilər.
    2. Qrafiklər elə yerləşdirilməlidir ki, dissertasiyanı döndərmədən və ya saat əqrəbi istiqamətində döndərdikdə onlara rahat baxmaq mümkün olsun.
    3. Dissertasiyada qrafiklər ardıcıl nömrələnir.
    4. Dissertasiyada bir qrafik olduqda, o nömrələnmir, “Qrafik” sözü və qrafikin adı yazılır.
    5. “Qrafik” sözü, onun nömrəsi və adı qrafikin altında yazılır. “Qrafik” sözü və qrafikin adı sətri hərflərlə (birinci hərf istisna olmaqla), tünd qara rənglə yazılır və altından xətt çəkilmir. Qrafiklərin nömrəsi bir-birindən nöqtə ilə ayrılan fəslin, paraqrafın və qrafikin ardıcıl nömrələrindən ibarətdir. Məsələn, Qrafik 1.2.3 – yəni, birinci fəslin ikinci paraqrafının üçüncü qrafiki.
    6. Dissertasiyanın mətnində olan qrafiklərin hər birinə istinad edilir.

# Formullar (tənliklər)

* + 1. Dissertasiyanın mətnində formulların (tənliklərin) sayı birdən çox olduqda ardıcıl nömrələnir.
    2. Formulların (tənliklərin) nömrəsi bir-birindən nöqtə ilə ayrılan fəslin, paraqrafın və formulun ardıcıl nömrələrindən ibarətdir.
    3. Formulların (tənliklərin) nömrəsi onunla bir səviyyədə səhifənin sağ tərəfində mötərizənin içində yazılır. Məsələn, (3.1.2) – yəni, üçüncü fəslinbirinci paraqrafının ikinci formulu (tənliyi).
    4. Formulda (tənlikdə) rast gəlinən simvolların mənası və ədədi əmsalların izahı, onların formuldakı (tənlikdəki) yerləşmə ardıcıllığı nəzərə alınraq, dissertasiyanın mətnində formuldan (tənlikdən) sonra və ya bilavasitə formulun (tənliyin) altında verilir. İzahatın birinci sətri “burada” sözündən başlamalıdır. Hər bir simvolun mənası və ədədi əmsalın izahı yeni sətirdə yerləşdirilir.
    5. Formullar (tənliklər) mətndən intervalla ayrılır. Hər formulun üstündə və altında bir, zəruri hallarda isə iki interval saxlanılır. Formul (tənlik) bir sətrə yerləşmədikdə, onun ardı bərabərlik (=) və ya üstəgəl (+), çıxma (-), vurma (x), bölmə (:) işarələrinin hər hansı birindən sonra yeni sətrə keçirilir. Bu halda növbəti sətrin başlanğıcında müvafiq işarə təkrar yazılır.

# İxtisarlar və şərti işarələr

* + 1. Dissertasiyada geniş yayılmamış ixtisarlardan, şərti işarələrdən, spesifik terminlərdən, yeni simvollardan və s. istifadə edildikdə bu barədə müvafiq izahatlardan ibarət siyahı verilir.
    2. Siyahı sütun şəklində yazılır, sütunun sol tərəfində əlifba sırası ilə ixtisarlar, şərti işarələr, spesifik terminlər, simvollar, sağ tərəfində onun dəqiq açılışı və mənası verilir.
    3. Dissertasiyada xüsusi ixtisarlar, şərti işarələr, spesifik terminlər, simvollar üç dəfədən az təkrar edildikdə siyahı tərtib edilmir, onların dəqiq açılışı və mənası mətndə birinci dəfə qeyd olunduğu yerdə verilir.

# AZƏRBAYCAN RESPUBLİKASI

**Əlavə 1.3**

*Əlyazması hüququnda*

\_

(dissertasiyanın mövzusu)

İxtisas:

(ixtisasın şifri və adı)

Elm sahəsi:

(elm sahəsinin adı)

Fəlsəfə doktoru (Elmlər doktoru) elmi dərəcəsi almaq üçün təqdim edilmiş

# DİSSERTASİYA

İddiaçı:

(imza) (elmi dərəcəsi, elmi adı, adı, atasının adı, soyadı)

Elmi rəhbər

(Elmi məsləhətçi): \_

(imza) (elmi dərəcəsi, elmi adı, adı, atasının adı, soyadı)

–

**(şəhər) (il)**

**Əlavə 1.3**

Qeyd:

* + - 1. Dissertasiyanın titul səhifəsi “Times New Roman” 14 şrifti ilə yazılır;
      2. Dissertasiyanın mövzusu, “AZƏRBAYCAN RESPUBLİKASI” və “DİSSERTASİYA” sözləri böyük hərflərlə tünd qara rənglə, “Əlyazma hüququnda” sözləri kursivlə sətri hərflərlə yazılır;
      3. İxtisas və elm sahəsi “Azərbaycan Respublikasında elmi və elmi-pedaqoji işçilərə elmi dərəcələr verilməsinə dair ixtisasların nomenklaturu”na uyğun olaraq yazılır;
      4. Dissertasiyanın mövzusu iki ixtisası əhatə etdikdə hər iki ixtisas qeyd edilir;
      5. İddiaçının, elmi rəhbər və ya elmi məsləhətçinin adı, atasının adı, soyadı, şəhər adı və il sətri hərflərlə tünd qara rənglə yazılır;
      6. İddiaçının, elmi rəhbər və ya elmi məsləhətçinin imzaları üçün nəzərdə tutulan xətlər istisna olmaqla xətlər və xəttaltı şərhlər çap olunmur.

# АЗЕРБАЙДЖАНСКАЯ РЕСПУБЛИКА

**Əlavə 1.3.1**

*На правах рукописи*

\_

(тема диссертации)

Специальность:

(шифр и наименование специальности)

Отрасль науки:

(наименование отрасли науки)

# ДИССЕРТАЦИЯ

на соискание ученой степени доктора философии (доктора наук)

Соискатель: \_

(подпись) (ученая степень, ученое звание, фамилия, имя, отчество)

Научный руководитель

(Научный консультант):

(подпись) (ученая степень, ученое звание, фамилия, имя, отчество)

–

**(город) (год)**

**Əlavə 1.3.1**

Примечание:

1. Титульный лист диссертации пишется шрифтом «Times New Roman» 14;
2. Тема диссертации и слова «АЗЕРБАЙДЖАНСКАЯ РЕСПУБЛИКА», «ДИССЕРТАЦИЯ» пишутся заглавными буквами, полужирным шрифтом, слова «На правах рукописи» – строчными буквами, курсивом;
3. Специальность и отрасль науки указываются в соответствии с «Номенклатурой специальностей по присуждению ученых степеней научным и научно-педагогическим работникам»;
4. Если тема диссертации охватывает две специальности, то указываются обе специальности;
5. Фамилия, имя, отчество соискателя, научного руководителя или научного консультанта, название города и год пишутся строчными буквами, полужирным шрифтом;
6. Линии (за исключением линий, предназначенных для подписи соискателя, научного руководителя или научного консультанта) и подстрочные пояснения не печатаются.

**Əlavə 4.1**

**İstifadə edilmiş ədəbiyyatın biblioqrafik təsviri və nümunələr**

|  |  |  |  |
| --- | --- | --- | --- |
| **№** | **Nəşrin növü** | **Biblioqrafik təsvirin forması** | **Nümunələr** |
| 1. | Çoxcildli nəşrlər | Müəllif (soyadı, inisialları). Əsərin adı: [cildlərin sayı] / Müəllifin inisialları, soyadı. – şəhər: nəşriyyat, – cildin nömrəsi. ‒ nəşr ili. – həcmi.  Əsərin adı / Red. hey. və b. ‒ şəhər:  nəşriyyat, ‒ cildin nömrəsi. ‒ nəşr ili.  – həcmi. | Əliyev, H.Ə. Müstəqilliyimiz əbədidir: [46 cilddə] / H.Əliyev. – Bakı:  Azərnəşr, – c. 45. – 2013. – 384 s.  [Azərbaycan Milli Ensiklopediyası / Red. hey. sədri İ.H.Əliyev.](http://ek.anl.az/lib/item?id=chamo%3A40494&theme=e-kataloq)   * Bakı: Azərbaycan Milli Ensiklopediyası Elmi Mərkəzi, – c. 8: Enollar – Fedin. – 2018. – 598 s.   [Большая Российская Энциклопедия**:** [в 35 томах]**.**](http://ek.anl.az/lib/item?id=chamo%3A528963&theme=e-kataloq)‒ Москва: Большая российская энциклопедия, – т. 35. – 2017. ‒ 799 с.  Чехов, А.П. Полное собрание сочинений и писем: [в 30 томах]  / А.П.Че́ хов. – Москва: Наука, – т. 18. – 1978. – 528 с.  The New Encyclopaedia Britannica**:** [in 32 vol.] / ed. R.P.Gwinn.   * 15th Edition. - Macropaedia: Knowledge in Depth, – vol. 29. – 1991. – 1121 p.   Encyclopedia of social work: [in 4 vol.] / ed. L.E.Davis, T.Mizrahi. -  Oxford: Oxdord Univ. Press, – vol. 4. – 2011. – 564 p. |
| 2. | Müəllifi göstərilməyən nəşrlər | Əsərin adı / redaktor, tərtib edəni (inisiallar, soyadı). ‒ şəhər: nəşriyyat,  – nəşr ili. – həcmi. | Azərbaycan folkloru: (məktəblilər üçün seçmələr) / tərt. ed. B.Abdulla – Bakı: Şərq-Qərb, – 2005. – 360 s.  [Информациоонные системы и технологии в экономике и](http://anl.az/el/web.pdf) [управлении: учебник для бакалавров](http://anl.az/el/web.pdf) / Под ред. проф. В.В.Трофимова. – 3-е изд., перераб. и доп. – Москва: Юрайт,  – 2012. – 522 с. |

**Əlavə 4.1**

|  |  |  |  |
| --- | --- | --- | --- |
| 3. | Müəllifi dörd nəfərədək olan nəşrlər | **Bir müəllifli nəşrlər**  Müəllif (soyadı, inisialları) Əsərin adı / Müəllif (inisiallar, soyadı). ‒ şəhər: nəşriyyat, ‒ nəşr ili. – həcmi.  **İki və üç müəllifli nəşrlər**  Birinci müəllif (soyadı, inisialları) Əsərin adı / Müəlliflər (inisialları, soyadları); ‒ şəhər (iki şəhər olduqda hər ikisi qeyd olunmalıdır): nəşriyyat,  – nəşr ili. – həcmi. | Mehdiyev, R. Tariximizin xanlıqlar dövrünün siyasi irsi sənədlər işığında / R.Mehdiyev. ‒ Bakı: Şərq-Qərb, – 2019. ‒ 232 s.  İmanquliyeva, A. Məqalələr və tərcümələr / A.İmanquliyeva, tərt. ed., V.Cəfər. – Bakı: Bakı Çap Evi, – 2010. – 488 s.  Nagiev, T.M. Coherent Synchronized Oxidation reactions by  Hydrogen Peroxide. – Amsterdam: Elsevier, – 2007. – 340 p.  Paşayev, A.M. Atmosfer proseslərinin fiziki əsasları. Dərslik.  / A.M.Paşayev, H.İ.Quliyev, S.H.Səfərov – Bakı: Nafta-Press,  – 2007. – 416 s.  Мирзаджанзаде, А.Х. Физика нефтяного и газового пласта  / А.Х. Мирзаджанзаде, И.М.Аметов, А.Г.Ковалев, – Москва; Ижевск: Институт компьютерных исследований, – 2005. – 280 с. |
| 4. | Müəllifi dörd və daha  çox olan nəşrlər | **Dörd və beş müəllifli nəşrlər**  Əsərin adı / üç müəllifin inisialları, soyadları [və b.]. ‒ şəhər: nəşriyyat, nəşriyyat yoxdursa [n.y.], ‒ nəşr ili.  – həcmi. | Elektron qurğularının əsasları: ali məktəblərin texniki ixtisaslarının tələbələri üçün dərslik / A.M.Paşayev, A.R.Həsənov, İ.Ə.İsgəndərov [və b.] – Bakı: Milli Aviasiya Akademiyası, – 2014.  – 312 s.  Mərkəzi Nəbatat bağının bələdçi kitabçası / O.V.İbadlı, Ü.M.Ağamirov, N.B.Hüseynova [və b.] . – Bakı: [n. y.], – 2003. – 56 s. |

**Əlavə 4.1**

|  |  |  |  |
| --- | --- | --- | --- |
|  |  | **Beşdən çox müəllifli nəşrlər**  Əsərin adı / Birinci müəllifin (inisialları, soyadı) [və b.]. ‒ şəhər: nəşriyyat,  – nəşr ili. – həcmi. | İntellektual sistemlərin qurulma prinsipləri və layihələndirilməsi /  R.Ə.Əliyev [və b.]. – Bakı: Nərgiz, – 2005. – 368 s. |
| 5. | Jurnal məqalələri | Müəllif (soyadı, inisialları) Əsərin adı // | Həbibbəyli, İ.Ə. Maarifçilik və realizm // – Bakı: Azərbaycan Milli |
|  |  | – şəhər: jurnalın adı, ‒ nəşr ili. Cildin | Elmlər Akademiyasının Xəbərləri, Humanitar elmlər seriyası, |
|  |  | nömrəsi, jurnalın nömrəsi, ‒ s. | – 2018. №1, – s. 3-10. |
|  |  |  | Huseynova, I.M. Photosynthetic characteristics and enzymatic |
|  |  |  | antioxidant capacity of leaves from wheat cultivars exposed to |
|  |  |  | drought // Biochimico et Biophysica Acta, – 2012, 1817 (8), |
|  |  |  | – p. 1516-1523. |
|  |  | **Müəllifi üçdən çox olan jurnal** |  |
|  |  | **məqalələri** |  |
|  |  | Birinci müəllifin soyadı, inisialları. | Rüstəmov,Q.Ə. Vibrasiyalı kəsmə prosesində müqavimət momenti |
|  |  | Əsərin adı / Üç müəllifin inisialları və | dəyişməsinin tədqiqi / Q.Ə.Rüstəmov, İ.A.Yolçuyev, |
|  |  | soyadları [və b.] // Jurnalın adı, | Ə.T.Həzərxanov [və b.] // Milli Aviasiya Akademiyasının Elmi |
|  |  | – şəhər: ‒ nəşr ili. Cildin nömrəsi, | Əsərləri, – Bakı: – 2005. №1, – s. 80-86. |
|  |  | jurnalın nömrəsi, ‒ s. |  |
|  |  |  | Юсифзаде, Х.Б. Азербайджан – пионер отечественной морской |
|  |  |  | геофизики / Х.Б.Юсифзаде, Ф.Г.Рагимханов, Д.Х.Бабаев [и др.] |
|  |  |  | // Азербайджанское Нефтяное Хозяйство, – Баку: – 1982. №2, |
|  |  |  | – с. 45. |
|  |  |  | [Aliyev](https://www.ncbi.nlm.nih.gov/pubmed/?term=Aliyev%20JA%5BAuthor%5D&cauthor=true&cauthor_uid=28533797), J.A. High-dose-rate interstitial brachytherapy for |
|  |  |  | accelerated partial breast irradiation – trial results of Azerbaijan |
|  |  |  | National Center of Oncology / [Jamil Aliyev](https://www.ncbi.nlm.nih.gov/pubmed/?term=Aliyev%20JA%5BAuthor%5D&cauthor=true&cauthor_uid=28533797), [Isa Isayev](https://www.ncbi.nlm.nih.gov/pubmed/?term=Isayev%20IH%5BAuthor%5D&cauthor=true&cauthor_uid=28533797), [Kamal](https://www.ncbi.nlm.nih.gov/pubmed/?term=Akbarov%20KS%5BAuthor%5D&cauthor=true&cauthor_uid=28533797) |
|  |  |  | [Akbarov](https://www.ncbi.nlm.nih.gov/pubmed/?term=Akbarov%20KS%5BAuthor%5D&cauthor=true&cauthor_uid=28533797) [et al.] // Journal of Contemporary Brachytherapy, – |
|  |  |  | 2017. Apr; 9. |
|  |  |  | – p.106-111. |

**Əlavə 4.1**

|  |  |  |  |
| --- | --- | --- | --- |
| 6. | Konfrans materialları | Müəllif (soyadı, inisialları) Məruzənin adı // konfransın adı, ‒ şəhər: nəşriyyatın adı, – tarixi, – nəşr ili, – s. | Абдуллаев, С.К., Карамалиев, Н.Р. Весовые оценки сингулярных, слабо сингулярных интегралов, максимальных и дробно максимальных функций, ассоциированных обобщенным сдвигом // Труды IV Международного симпозиума «Ряды Фурье и их приложения», – Ростов-на- Дону: – 28 мая – 3 июня, – 2006, – с. 44-52.  Gatys, L.A., Ecker, A.S., Bethge, M. Image style transfer using convolutional neural networks // IEEE Conference on Computer Vision and Pattern Recognition. Las Vegas, Nevada, USA, – 2016,  – p. 2414-2423. |
| 7. | Dissertasiyalar | Müəllif (soyadı, inisialları). Dissertasiyanın adı: / iddia olunan elm sahəsi göstərilməklə elmi dərəcə, dis./ – şəhər, il. – həcmi | Səfərov, E.S. Xəzər dənizinin səviyyə tərəddüdlərinin məsafədən zondlama üsulları ilə tədqiqi: / coğrafiya üzrə fəlsəfə doktoru dis. / – Bakı, 2018. – 151 s. |
| 8. | Dissertasiyanın avtoreferatı | Müəllif (soyadı, inisialları). Dissertasiyanın adı: iddia olunan elm sahəsi göstərilməklə elmi dərəcə, dis.avtoreferatı./ – şəhər, il. – həcmi | Səfərov, E.S. Xəzər dənizinin səviyyə tərəddüdlərinin məsafədən zondlama üsulları ilə tədqiqi: / coğrafiya üzrə fəlsəfə doktoru dis. avtoreferatı. / – Bakı, 2018. – 26 s. |
| 9. | Elektron resurslar | Müəllif (soyadı, inisialları), əsərin və ya sənədin adı: [Elekrton resurs] / mənbə. – şəhər, nəşr ili. – elektron daşıyıcı (CD. DVD, audio-kasset, audio-kitab, videofilm) və ya internet ünvanı | Меликов, A. Легенда о любви [Звукозапись] / – Баку, 1994.  – CD-ROM.  Azərbaycan etnik musiqisi: [Elektron resurs] / tərt. ed. T.Məmmədov və b.; Azərbaycan Respublikası Mədəniyyət və Turizm Nazirliyi. – Bakı, 2006. – DVD+; 13 sm.  Gleason, E. A. Viewpoint: Soft Metal Gains Hulk-Like Strength:  [Electronic resource] / Physics 12, 125. – November 11, 2019. URL: <https://physics.aps.org/articles/v12/125> |
| 10. | Təsviri materiallar | Müəllif (soyadı, inisialları) və ya əsərin adı [əsərin növü] / Müəllif (inisialları, soyadı); mənbə. ‒ şəhər: nəşriyyat,  – nəşr ili. – həcmi. | Azərbaycan - Ana Vətən [İzomaterial] / Kamil Nəcəfzadənin əsərlərinin sərgisi; Azərbaycan Rəssamlar İttifaqı. – Bakı: Azərbaycan, – 1992. – 15 s. |

**Əlavə 4.1**

|  |  |  |  |
| --- | --- | --- | --- |
| 11. | Kartoqrafik nəşrlər: Xəritələr  Atlaslar | Müəllif (soyadı, inisialları) əgər varsa, əsərin adı [nəşrin növü] /miqyas /  – şəhər: nəşriyyat, – nəşr ili. – həcmi. | Azərbaycan Respublikasının Milli Atlası [Xəritə] / – Bakı: Bakı Kartoqrafiya fabriki, – 2014. – 444 s.  Dünyanın fiziki xəritəsi [Xəritə] / 1:50 000 000 / – Bakı: Bakı Kartoqrafiya fabriki, – 2005. – 1 v. |
| 12. | Notlar | Müəllif (soyadı, inisialları) əgər varsa, əsərin adı [Notlar]: / Klavir, partitura və s. – şəhər: nəşriyyat, – nəşr ili.  – həcmi. | Hacıbəyli, Ü. Leyli və Məcnun operası [Notlar]: / Klavir. – Bakı: İşıq, – 1984. – 240 s.  Караев, К.А. Третья симфония для камерного оркестра [Ноты]:  – Москва: Советский композитор, – 1968. – 110 с. |
| 13. | Patentlər | Müəllif (soyadı, inisialları), Patentin adı, növü və nömrəsi, ölkə / Müəllif (soyadı, inisialları) [və b.]: nəşriyyat, – nəşr ili, – nömrəsi | Səfərov, A.R., 1,4 – Butandiolun alınma üsulu, İxtira i2017 0005, Azərbaycan Respublikası / Əliyev A.M., Əliyev F.V., Mətiyev K.İ. [və b.].  Курочкин, А.С., Схема сверхглубокой очистки энергетических масел и внутренних поверхностей маслонаполненного оборудования, Патент на полезную модель № 94173, Российская Федерация / Любимов А.Ф. – 2010. |
| 14. | Normativ-hüquqi  sənədlər | Rəsmi sənədin adı // qəbul edilməsi və dəyişikliklər haqqında məlumat.  – şəhər: nəşriyyat, ‒ nəşr ili. – həcmi. | Azərbaycan Respublikasının Konstitusiyası // 12 noyabr 1995-ci ildə qəbul edilmişdir (24 avqust 2002-ci il tarixdə olan dəyişiklik və əlavələr). – Bakı: Qanun, – 2002, – 48 s.  Международная конвенция об охране нематериального культурного наследия // Организация Объединенных Наций по вопросам образования, науки и культуры. – Париж: ЮНЕСКО,  – 2011. – VII, – 103 с. |
| 15. | Qəzet məqalələri | Müəllif (soyadı, inisialları). Məqalənin adı // nəşrin adı. – nəşr ili, tarixi. – s. | Abdullayev, F. Azərbaycanı Respublikası Konstitusiyasının qəbul  edilməsindən 24 il keçir // Respublika. – 2019, 9 noyabr. – s. 2. |
| 16. | Arxiv materialları | Sənədin adı // arxivin adı, fondun, siyahının, işin nömrələri, vərəqlərin sayı. | Xarici İşlər naziri Məhəmməd Həsən Hacınskinin məruzəsi (Gənсə:  15 iyul 1918-ci il) // Azərbaycan Respublikası Dövlət Arxivi, Fond  № 1061, siyahı №1, iş № 95, vərəq – 1. |